**ZÁRÓVIZSGA**

**BSc- és MSc-s Végzős Hallgatók figyelem!**

Értesítjük Önöket, hogy a Záróvizsga beosztás a [www.gk.szie.hu](http://www.gk.szie.hu) honlapunkon itt található: <http://gk.szie.hu/content/zarovizsga-0>. Kérjük, hogy mindenki a beosztás szerinti időpont előtt legalább 1 órával legyen a számára megjelölt vizsgaterem előtt. **Személyi igazolványát mindenki hozza magával, a vizsgaterembe lépéskor ezzel igazolja magát!**

A szakdolgozat védéshez a technikai feltételeket a vizsgatermekben biztosítjuk, kérjük, hogy a prezentációt pen-drive-on hozzák magukkal; ill. mindenki a saját bizottságához tartozó jegyzőnek küldje meg e-mail-ben a ppt-s anyagot.

Jegyzők:

1. Bizottság: Paraszt Márta e-mail cím:[paraszt.marta@gk.szie.hu](mailto:paraszt.marta@gk.szie.hu)
2. Bizottság: Csengeri Erzsébet e-mail cím: [csengeri.erzsebet@gk.szie.hu](mailto:csengeri.erzsebet@gk.szie.hu)
3. Bizottság: Dr. Szalókiné dr. Zima Ildikó e-mail cím: [zima.ildiko@gk.szie.hu](mailto:zima.ildiko@gk.szie.hu)
4. Bizottság: Ollai Ignác e-mail cím: [ollai.ignac@gk.szie.hu](mailto:ollai.ignac@gk.szie.hu)
5. Bizottság: Zuborné Bíró Enikő e-mail cím: [biro.eniko@gk.szie.hu](mailto:biro.eniko@gk.szie.hu)
6. Bizottság: Arany Ferenc e-mail cím: [arany.ferenc10@gmail.com](mailto:arany.ferenc10@gmail.com)

Ismételten felhívjuk a figyelmet, hogy akinek bármiféle tartozása van (pld. pénzügyi, könyvtári, ill. kollégiumi) azt haladéktalanul rendezze, mert ellenkező esetben Záróvizsgára nem bocsájtható! (lásd: SzMSz. Hallgatók által fizetendő díjak és térítések szabályzata)

Diplomát csak az kaphat, aki - az általa elvégzett szak képesítési és kimeneti követelményeiben meghatározott középfokú „C” típusú nyelvvizsgával rendelkezik. Kérjük, akinek nyelvvizsgája van, ellenőrizze le a Neptun-ban, hogy fel van-e töltve. Amennyiben hiányosságot tapasztal, úgy sürgősen jelentkezzen a TO-n a nyelvvizsga bizonyítvánnyal!

Azon hallgatóinknak, akik nyelvvizsga hiányában diplomát nem kaphatnak, az eredményes Záróvizsgáról Igazolást állítunk ki. Ezt az Igazolást is a Diplomaátadón fogjuk majd átadni, tehát minden eredményesen végzett Hallgató megjelenésére számítunk.

Tájékoztatjuk Önöket, hogy a Diplomaátadó várható időpontja 2019. január vége (az időpont és helyszín egyeztetés alatt áll).

A Diplomaátadóval kapcsolatos bővebb tájékoztatást és a jelentkezés módját 2019. január hónapban tesszük közzé honlapunkon, ill. kérjük, hogy érdeklődjenek a TO-n.

Szarvas, 2018. december 3.

üdvözlettel:

Tanulmányi Hivatal

Tessedik Campus, Szarvas